CELEX: 52011PC0931
Language: fi
Date: 2011-12-21
Title: Ehdotus NEUVOSTON PÄÄTÖS ITER-hankkeen lisätutkimusohjelmasta (2014–2018)

|
			
		
		
		52011PC0931
		
			Ehdotus NEUVOSTON PÄÄTÖS ITER-hankkeen lisätutkimusohjelmasta (2014–2018) /* KOM/2011/0931 lopullinen - 2011/0460 (NLE) */
			
				
		
		
			
			   	PERUSTELUT

1.                      
EHDOTUKSEN TAUSTA

Oheisen neuvoston päätöksen tarkoituksena on
määritellä rahoitusjärjestely, jonka mukaisesti EU:n osallistuu
ITER-hankkeeseen vuosina 2014–2018. Tätä tarkoitusta varten vahvistetaan
Euratomin perustamissopimukseen perustuva lisätutkimusohjelma.
ITER-hankkeen[1]
päätarkoituksena on koefuusioreaktorin rakentaminen ja käyttö. ITER on
merkittävä askel kohti fuusioenergian demonstrointia kestävänä energialähteenä.
Fuusioenergiaan liittyy huomattavia etuja, kuten suuret polttoainevarannot ja
olemattomat hiilidioksidipäästöt, joiden ansiosta sillä voi olla suuri merkitys
EU:n pitkän aikavälin energiastrategiassa. Fuusioenergia on myös luonnostaan
turvallista, mikä erottaa sen perinteisestä ydinvoimasta. ITER on osa
strategista energiateknologiasuunnitelmaa (SET-suunnitelmaa). Se edistää myös
Eurooppa 2020 -strategian toteuttamista, sillä Euroopan korkean teknologian
teollisuuden osallistumisen hankkeeseen pitäisi luoda EU:lle maailmanlaajuinen
kilpailuetu tällä lupaavalla sektorilla. 
ITER-hanke toteutetaan ITER-hankkeen
yhteisestä toteutuksesta vastaavan fuusioenergia-alan kansainvälisen
ITER-organisaation perustamisesta tehdyn sopimuksen, jäljempänä ”ITER-sopimus”[2], ehtojen mukaisesti. Sopimuksen
osapuolina ovat Euroopan atomienergiajärjestö sekä Kiina, Intia, Japani,
Etelä-Korea, Venäjä ja Yhdysvallat. Oikeudellisesti sitovalla sopimuksella
perustettiin ITER-organisaatio, jolla on kansainvälisen oikeushenkilön
täysimääräinen asema ja joka vastaa ITER-hankkeen yhteistoteutuksesta. Komissio
edustaa Euratomia ITERin eri elimissä, erityisesti ITER-neuvostossa, joka on
hankkeen tärkein hallintoelin. 
Neuvotteluissa, joissa pyrittiin saamaan
muiden ITER-sopimuksen osapuolten tuki ITER-hankkeen sijoittamiselle
Eurooppaan, Euratom ja Japani tekivät kahdenvälisen sopimuksen täydentävistä
yhteisistä fuusiotutkimustoimista eli niin sanotuista laajemman lähestymistavan
toimista[3].
Koska Euratom on isäntäosapuoli ja vastaa
suurimmasta osasta rakennusvaiheen kustannuksista (5/11 eli noin 45 % kokonaiskustannuksista),
sillä on erityisvastuita ja ‑velvollisuuksia; se ei esimerkiksi pysty
sanomaan ITER-sopimusta irti yksipuolisesti.
EU:n ITER-hankkeelle antamaa rahoitusta
hallinnoi eurooppalainen yhteisyritys (”Fusion for Energy”), joka perustettiin
27. maaliskuuta 2007 annetulla neuvoston päätöksellä[4] ITERiä ja fuusioenergian
kehittämistä varten. Fusion for Energy -yhteisyrityksen hallintoneuvostossa
ovat edustettuina kaikki sen jäsenet eli Euratom, 27 jäsenvaltiota ja Sveitsi.
EU:n osallistuminen ITER-hankkeeseen muodostuu pääosin Fusion for Energy ‑yhteisyrityksen
hankkimista keskeisistä järjestelmistä ja komponenteista, jotka se toimittaa
luontoissuorituksina ITER-organisaatiolle rakentamisvaiheen aikana. Euroopan
parlamentti antaa Fusion for Energy -yhteisyritykselle talousarviota koskevan
vastuuvapauden.
ITERin rakentaminen on teknisesti äärimmäisen
haastavaa. Hanke on ennen näkemättömän laaja ja monimutkainen ja vaatii suuria
panostuksia maa- ja vesirakentamisen sekä kone-, sähkö- ja ydintekniikan aloilla.

ITER-hankkeella on joitain yhteisiä piirteitä
muiden EU:n etujen mukaisten laajamittaisten hankkeiden kanssa: tällaiset
hankkeet voivat olla suhteettoman kalliita suhteessa EU:n rajalliseen
talousarvioon, ja niiden alkuperäisillä kustannusarvioilla on tapana ylittyä.
Tästä johtuva lisärahoituksen tarve johtaa joko varojen ottamiseen muilta
prioriteeteilta, joille ne on alunperin korvamerkitty, tai monivuotisessa
rahoituskehyksessä vahvistettujen rajojen ylittämiseen. Euroopan parlamentti
pitää näitä seurauksia epäsuotavina. Lisäksi varojen uudelleenkohdentamisesta
voidaan päättää ainoastaan pitkällä ja monimutkaisella toimielinten välisellä
prosessilla, mikä saattaa vaarantaa EU:n kansainvälisten sitoumusten
täyttämisen. 
Tällainen malli ei ole kestävä: tarvitaan
uutta lähestymistapaa, joka tarjoaa pitkäaikaista varmuutta tälle haastavalle
hankkeelle. Tästä syystä komissio ehdottaa 29. kesäkuuta 2011 antamassaan
tiedonannossa Eurooppa 2020 -strategiaa tukeva talousarvio[5], että EU:n rahoitus
ITER-hankkeelle hoidetaan monivuotisen rahoituskehyksen ulkopuolella vuoden
2013 jälkeen. Siksi ehdotetaan, että Euratomin perustamissopimuksen nojalla
perustetaan lisätutkimusohjelma, jonka kautta EU rahoittaa ITER-hanketta
vuosina 2014–2018.
On syytä huomata, että Euratomin
perustamissopimuksessa tutkimusohjelmien enimmäiskestoksi rajataan viisi
vuotta. ITER-sopimuksen mukaan ITER-hankkeen alustava kesto on 35 vuotta (eli
vuoteen 2041); EU:n rahoitusta tälle hankkeelle on siis jatkettava myöhemmillä
neuvoston päätöksillä. 
2.           EHDOTUKSEN SOVELTAMISALA
Ehdotettu lisätutkimusohjelma kattaa
rahoitusosuudet ITER-laitoksen rakentamiselle, laitteiden ja laitteistojen
hankinnalle ja hankkeen yleiselle tekniselle ja hallinnolliselle tuelle
rakentamisen aikana, osallistumiselle käyttöönottoon ja alkuvaiheen toimintaan
sekä muille ITERiin liittyville toimille, kuten laajempaa lähestymistapaa
koskevaan sopimukseen sisältyville toimille. 
Euratom osallistuu edelleen ITER-organisaation
ja Fusion for Energy -yhteisyrityksen hallinnointiin, johtamiseen ja
henkilöresurssien järjestämiseen ITER-organisaation perustamisesta tehdyn
sopimuksen ja Fusion for Energy -yhteisyrityksen perustamisesta tehdyn
neuvoston päätöksen mukaisesti.
3.           INTRESSITAHOJEN KUULEMISEN
JA VAIKUTUSTEN ARVIOINNIN TULOKSET
Tässä ehdotuksessa otetaan täysin huomioon
vastaukset, joita saatiin vihreän kirjan Haasteista mahdollisuuksiin:
yhteinen strategiakehys EU:n tutkimus- ja innovointirahoitukselle[6] perusteella järjestetyssä
julkisessa kuulemisessa. Julkinen kuuleminen oli osa tutkimuksen ja innovoinnin
puiteohjelmaa ”Horisontti 2020” täydentävän Euratomin tutkimus- ja
koulutusohjelman (2014–2018) valmistelua. 
ITERiä käsiteltiin
tässä julkisessa kuulemisessa sekä vaikutusten arviointia varten tehdyissä
sisäisissä ja ulkoisissa selvityksissä. Vaikutusten arvioinnissa tultiin siihen
tulokseen, että ITER-hankkeesta, jossa on pidettävä tasapainossa tieteellisiä,
teknisiä ja rahoitukseen liittyviä riskejä, saatavia hyötyjä ovat pitkällä
aikavälillä fuusioenergian kaupallinen hyödyntäminen ja lyhyellä aikavälillä
hyödyt teollisuuden kilpailukyvylle. 
Kesäkuun 29. päivänä 2011 annetun tiedonannon
perusteella on tarkasteltu useita vaihtoehtoisia käytännön järjestelyjä, joiden
mukaisesti ITER-hanketta voitaisiin rahoittaa monivuotisen rahoituskehyksen
ulkopuolella. Perustamalla jäsenvaltioiden
rahoitusosuuksilla rahoitettava lisätutkimusohjelma varmistetaan hankkeen
jatkuvuus etenkin kansainvälisiin kumppaneihin nähden.
Sen avulla vältetään myös ITER-sopimuksen muuttamiseksi tarvittava
uudelleenneuvotteluprosessi, joka olisi monimutkainen ja lopputulokseltaan
epävarma.
4.           EHDOTUKSEN OIKEUDELLINEN
SISÄLTÖ
Lisätutkimusohjelman oikeusperusta on
Euratomin perustamissopimuksen 7 artikla. Lisätutkimusohjelman
kesto on viisi vuotta ja se hyväksytään neuvoston päätöksellä. 
5.           TALOUSARVIOVAIKUTUKSET 
Tähän neuvoston päätösehdotukseen liittyvässä
rahoitusselvityksessä esitetään lisätutkimusohjelman talousarviovaikutukset ja
sen täytäntöönpanemiseksi tarvittavat henkilö- ja hallintoresurssit.
2011/0460 (NLE)
Ehdotus
NEUVOSTON PÄÄTÖS
ITER-hankkeen lisätutkimusohjelmasta
(2014–2018)
EUROOPAN UNIONIN NEUVOSTO, joka
ottaa huomioon Euroopan atomienergiayhteisön
perustamissopimuksen ja erityisesti sen 7 artiklan,
ottaa huomioon Euroopan komission ehdotuksen,
ottaa huomioon Euroopan parlamentin lausunnon[7],
ottaa huomioon Euroopan talous- ja
sosiaalikomitean lausunnon[8],
sekä katsoo seuraavaa:
(1)              
Euroopan atomienergiayhteisö (Euratom), Kiinan
kansantasavalta, Intian tasavalta, Japani, Korean tasavalta, Venäjän federaatio
ja Amerikan yhdysvallat allekirjoittivat 21 päivänä marraskuuta 2006 sopimuksen
ITER-hankkeen yhteisestä toteutuksesta vastaavan fuusioenergia-alan
kansainvälisen ITER-organisaation perustamisesta[9],
jäljempänä ’ITER-sopimus’. ITER-sopimuksella perustetaan fuusioenergia-alan
kansainvälinen ITER-organisaatio, jäljempänä ’ITER-organisaatio’, jolla on
täysi vastuu ITER-laitteistojen rakentamisesta, käytöstä, hyödyntämisestä ja
deaktivoinnista.
(2)              
ITER-sopimuksen mukaan kaikkien sopimuspuolten on
suoritettava osuuksia ITER-organisaatioon erityisten oikeussubjektien kautta,
joita kutsutaan hallinnointivirastoiksi. Eurooppalainen hallinnointivirasto,
joka hoitaa Euratomin velvollisuudet ITER-organisaatiota kohtaan, perustettiin
eurooppalaisen yhteisyrityksen perustamisesta ITERiä ja fuusioenergian
kehittämistä varten sekä etujen myöntämisestä perustettavalle yhteisyritykselle
27 päivänä maaliskuuta 2007 tehdyllä neuvoston päätöksellä 2007/198/Euratom[10].
(3)              
Osana neuvotteluja, joissa pyrittiin saamaan muiden
ITER-sopimuksen osapuolten tuki ITER-hankkeen sijoittamiselle Eurooppaan,
Euroopan atomienergiayhteisön ja Japanin hallituksen välillä tehtiin vuonna
2007 sopimus laajemman lähestymistavan toimien yhteisestä toteuttamisesta
fuusioenergiatutkimuksen alalla[11].
Sopimuksessa sovittiin täydentävien yhteisten fuusiotutkimustoimien
toteuttamisesta Japanin alueella, jotta voidaan varmistaa ITERin suuritehoisen
toiminnan nopea aloittaminen. Laajemman lähestymistavan toimista ja muista
ITERiin liittyvistä toimista huolehtii ITERiä ja fuusioenergian kehittämistä
varten perustettu eurooppalainen yhteisyritys. Laajemman lähestymistavan
toimien rahoitus hoidetaan pääasiassa ITERiä ja fuusioenergian kehittämistä
varten perustetun eurooppalaisen yhteisyrityksen eräiden jäsenten tekemillä
luontoissuorituksilla. Jäljelle jäävä osa Euratomin rahoitusosuudesta katetaan
Euratomin talousarviosta. 
(4)              
ITERin arvioidut rakennuskustannukset ovat
kasvaneet verrattuna vuonna 2001 tehtyyn alkuperäiseen arvioon, johon
ITER-sopimus perustuu. Euroopan unionin neuvosto antoi 12 päivänä heinäkuuta
2010 ITER-hankkeen tilannetta ja mahdollisia jatkotoimia koskevat päätelmät,
joissa se rajasi Euroopan rahoituksen ITERin rakennusvaiheelle 6,6 miljardiin
euroon vuoden 2008 hinnoin. Päätelmien mukaan Euroopan osuuden rahoittavat
Euratom (80 %) ja Ranska (20 %), ja siihen sisältyvät rakennuskustannukset,
käyttökustannukset ja satunnaiset kulut. Näiden päätelmien johdosta komissio
ehdotti, että talousarviota koskevasta kurinalaisuudesta ja moitteettomasta
varainhoidosta 17 päivänä toukokuuta 2006 tehtyä toimielinten välistä sopimusta[12] muutetaan vuosien 2007–2013
monivuotisen rahoituskehyksen osalta, jotta ITER-hankkeeseen voidaan osoittaa
lisävaroja vuosille 2012–2013. 
(5)              
Vuoden 2013 jälkeisen ajan osalta komissio ehdotti
tiedonannossaan Eurooppa 2020 ‑strategiaa tukeva talousarvio[13], että ITER-hanke rahoitetaan monivuotisen
rahoituskehyksen ulkopuolella. Tästä syystä olisi vahvistettava ITER-hankkeen
lisätutkimusohjelma vuosille 2014–2018. 
(6)              
ITER-hankkeen lisätutkimusohjelma olisi
rahoitettava jäsenvaltioiden osuuksilla käyttäen kunkin jäsenvaltion
bruttokansantuloon sovellettavaa keräämisastetta, joka on määritelty Euroopan
unionin yleiseen talousarvioon maksettavien bruttokansantuloon perustuvien
omien varojen laskemiseksi. Rahoitusosuudet suoritetaan Euroopan unionin
yleiseen talousarvioon ja sidotaan tähän ohjelmaan. Kolmansien maiden, jotka
ovat tehneet Euratomin kanssa yhteistyösopimuksen hallitun ydinfuusion alalla
ja assosioineet näin omat tutkimusohjelmansa Euratomin ohjelmiin, olisi voitava
suorittaa osuuksia tähän ohjelmaan.
(7)              
Euroopan unionin taloudellisia etuja olisi menojen
hallinnoinnin kaikissa vaiheissa suojattava oikeasuhteisin toimenpitein, joita
ovat sääntöjenvastaisuuksien ehkäiseminen, havaitseminen ja tutkiminen sekä
hukattujen, aiheettomasti maksettujen tai virheellisesti käytettyjen varojen
takaisinperintä ja soveltuvin osin seuraamukset.
(8)              
Tieteellis-tekninen komitea antoi komissiolle
lausunnon tutkimuksen ja innovoinnin puiteohjelmaa ”Horisontti 2020”
täydentävästä Euratomin tutkimus- ja koulutusohjelmasta (2014–2018).
ITER-toimien tieteellinen ja tekninen sisältö pysyy muuttumattomana tässä
lisätutkimusohjelmassa,
ON HYVÄKSYNYT TÄMÄN PÄÄTÖKSEN: 
1 artikla
Vahvistetaan ITER-hankkeen lisätutkimusohjelma,
jäljempänä ’ohjelma’, joka alkaa 1 päivänä tammikuuta 2014 ja päättyy 31
päivänä joulukuuta 2018. Ohjelmassa rahoitetaan toimia, joilla suoritetaan
Euroopan atomienergiayhteisön (Euratom) osuus ITER-organisaatioon, mukaan
lukien toimet, jotka ovat tarpeen ITER-laitteistojen rakentamiseksi,
käyttämiseksi ja hyödyntämiseksi, sekä ITERin liitännäistoimet. Ohjelman
tieteellinen ja teknologinen tavoite, lähtökohdat ja toimet esitetään
liitteessä. 
2 artikla
Ohjelmalle annettavan rahoituksen enimmäismäärä
on 2 573 miljoonaa euroa (käypinä hintoina) 3 artiklan mukaisesti.
3 artikla
Ohjelma rahoitetaan jäsenvaltioiden osuuksilla
käyttäen kunkin jäsenvaltion bruttokansantuloon sovellettavaa keräämisastetta,
joka on määritelty Euroopan unionin yleiseen talousarvioon maksettavien
bruttokansantuloon perustuvien omien varojen laskemiseksi. Näitä osuuksia
pidetään ohjelman ulkoisina käyttötarkoitukseensa sidottuina tuloina Euroopan
parlamentin ja neuvoston asetuksen (EU) N:o XXXX/2012[14] [uusi varainhoitoasetus]
XX artiklan mukaisesti.
4 artikla
Ohjelmaan voivat suorittaa osuuksia myös
kolmannet maat, jotka ovat tehneet Euratomin kanssa yhteistyösopimuksen
hallitun ydinfuusion alalla ja assosioineet näin omat tutkimusohjelmansa
Euratomin ohjelmiin, jäljempänä ’assosioituneet maat’.
Assosioituneiden maiden maksuosuus
määritellään yhteistyösopimuksessa, jonka kunkin maa on tehnyt Euratomin kanssa
hallitun ydinfuusion alalla.
5 artikla
Komissio panee ohjelman täytäntöön asetuksen
(EU) N:o XXXX/2012 [uusi varainhoitoasetus] mukaisesti. 
Komissio voi antaa täytäntöönpanon ITERiä ja
fuusioenergian kehittämistä varten perustetun eurooppalaisen yhteisyrityksen[15] tehtäväksi Euroopan
parlamentin ja neuvoston asetuksen (EU) N:o XXXX/2012 [uusi varainhoitoasetus]
XX artiklan mukaisesti.
6 artikla
1.           Komissio varmistaa
asianmukaisin toimenpitein, että tämän päätöksen mukaisesti rahoitettavia
toimia toteutettaessa unionin taloudellisia etuja suojataan petoksia, lahjontaa
ja muuta laitonta toimintaa ehkäisevillä toimenpiteillä, tehokkailla
tarkastuksilla ja, jos sääntöjenvastaisuuksia havaitaan, perimällä
aiheettomasti maksetut määrät takaisin sekä soveltuvin osin käyttämällä
tehokkaita, oikeasuhteisia ja ennalta ehkäiseviä seuraamuksia.
2.           Komissiolla ja sen
edustajilla sekä tilintarkastustuomioistuimella on valtuudet tehdä kaikkien
unionilta tämän päätöksen mukaisesti rahoitusta saaneiden avustuksensaajien,
toimeksisaajien, alihankkijoiden ja muiden kolmansien osapuolten osalta
asiakirjoihin perustuvia ja paikalla suoritettavia todentamisia ja
tarkastuksia.
Euroopan petostentorjuntavirasto, jäljempänä
’OLAF’, voi neuvoston asetuksessa (Euratom, EY) N:o 2185/96 säädettyjen
menettelyjen mukaisesti tehdä niihin talouden toimijoihin kohdistuvia paikalla
suoritettavia todentamisia ja tarkastuksia, joille on suoraan tai välillisesti
myönnetty asianomaista rahoitusta, selvittääkseen, onko avustussopimukseen tai
-päätökseen taikka unionin rahoitusta koskevaan sopimukseen liittynyt unionin
taloudellisia etuja vahingoittavia petoksia, lahjontaa tai muuta laitonta
toimintaa.
Tämän päätöksen täytäntöönpanosta seurauksena
olevissa kolmansien maiden ja kansainvälisten järjestöjen kanssa tehdyissä
yhteistyösopimuksissa, avustussopimuksissa, avustuspäätöksissä ja sopimuksissa
on nimenomaisesti annettava komissiolle, tilintarkastustuomioistuimelle ja
OLAFille valtuudet tehdä tällaisia tarkastuksia sekä paikalla suoritettavia
todentamisia ja tarkastuksia, sanotun kuitenkaan rajoittamatta ensimmäisen ja
toisen alakohdan soveltamista.
7 artikla
Tämä päätös tulee voimaan kolmantena päivänä
sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2014.
8 artikla
Tämä päätös on osoitettu kaikille
jäsenvaltioille.
Tehty Brysselissä
                                                                       Neuvoston
puolesta
                                                                       Puheenjohtaja
LIITE
ITER-HANKKEEN
LISÄTUTKIMUSOHJELMAN TIETEELLINEN JA TEKNOLOGINEN TAVOITE, LÄHTÖKOHDAT JA
TOIMET
Tieteellinen ja teknologinen tavoite
ITER-hankkeen lisätutkimusohjelman tavoitteena
on ITERin toteuttaminen merkittävänä askeleena kohti prototyyppireaktorien
luomista turvallisia, kestäviä, ympäristöä kunnioittavia ja taloudellisesti
elinkelpoisia fuusiovoimalaitoksia varten. 
Tavoitteen saavuttamiseksi noudatetaan
strategiaa, jonka ensimmäisenä päätavoitteena on ITERin rakentaminen (ITER on
mittava koelaitos, jolla demonstroidaan fuusioenergian tieteellistä ja teknistä
toteutettavuutta). Tämän jälkeen on määrä rakentaa
demonstraatiofuusiovoimalaitos.
Lähtökohdat
Fuusioenergia voi muutaman vuosikymmenen
kuluttua olla merkittävä osatekijä EU:n kestävän ja varman energiansaannin
turvaamisessa. Sen onnistunut kehittäminen loisi turvallisen, kestävän ja
ympäristöä säästävän energialähteen. 
Fuusioenergian tutkimus- ja kehitystyön
kansainvälinen ulottuvuus perustuu sopimukseen ITER-hankkeen toteutuksesta
vastaavan fuusioenergia-alan kansainvälisen ITER-organisaation perustamisesta
sekä Japanin hallituksen ja Euratomin sopimukseen laajemman lähestymistavan
toimista fuusioenergiatutkimuksen alalla. Laajemman lähestymistavan toimet
täydentävät ITER-toimia.
Toimet 
ITER-hankkeen lisätutkimusohjelmalla
toteutetaan Euratomin osuus ITERiä ja fuusioenergian kehittämistä varten
perustetun eurooppalaisen yhteisyrityksen (Fusion for Energy) toimista 27
päivänä maaliskuuta 2007 tehdyn neuvoston päätöksen 2007/198/Euratom
mukaisesti.
Fusion for Energy -yhteisyritys toteuttaa
vuosina 2014–2018 seuraavat toimet:
a)           Euratomin osuus fuusioenergia-alan
kansainvälisessä ITER-organisaatiossa, mukaan lukien tutkimus- ja
kehitystoimet, joita tarvitaan perustan luomiseksi ITERin komponenttien
hankinnalle ja ITERin testivaippamoduulien (Test Blanket Modules)
hankinnalle;
b)           Euratomin osuus Japanin kanssa
toteutettavissa laajemman lähestymistavan toimissa;
c)           tarpeen mukaan muut toimet, joilla
luodaan pohjaa demonstraatioreaktorin ja siihen liittyvien laitosten
suunnittelulle.
ITER-hankkeen lisätutkimusohjelma kattaa myös
Fusion for Energy -yhteisyrityksen toiminnan, sen johtamisen ja
henkilöresurssit sekä yleisen teknisen ja hallinnollisen tuen.
Fusion for Energy -yhteisyrityksen
hallintoneuvosto päättää vuosittain yksityiskohtaisesta työohjelmasta, jonka
mukaisesti edellä mainitut toimet toteutetaan.
SÄÄDÖKSEEN LIITTYVÄ RAHOITUSSELVITYS
1.           PERUSTIEDOT EHDOTUKSESTA/ALOITTEESTA 
              1.1.    Ehdotuksen/aloitteen nimi 
              1.2.    Toimintalohko(t) toimintoperusteisessa
johtamis- ja budjetointijärjestelmässä (ABM/ABB)
              1.3.    Ehdotuksen/aloitteen luonne 
              1.4.    Tavoitteet 
              1.5.    Ehdotuksen/aloitteen perustelut 
              1.6.    Toiminnan ja sen rahoitusvaikutusten kesto 
              1.7.    Hallinnointitapa (hallinnointitavat) 
2.           HALLINNOINTI 
              2.1.    Seuranta- ja raportointisäännöt 
              2.2.    Hallinnointi- ja valvontajärjestelmä 
              2.3.    Toimenpiteet petosten ja
sääntöjenvastaisuuksien ehkäisemiseksi 
3.           EHDOTUKSEN/ALOITTEEN ARVIOIDUT RAHOITUSVAIKUTUKSET 
              3.1.    Kyseeseen tulevat monivuotisen
rahoituskehyksen otsakkeet ja menopuolen budjettikohdat

              3.2.    Arvioidut vaikutukset menoihin 
              3.2.1. Yhteenveto arvioiduista vaikutuksista menoihin

              3.2.2. Arvioidut vaikutukset toimintamäärärahoihin 
              3.2.3. Arvioidut vaikutukset hallintomäärärahoihin
              3.2.4. Yhteensopivuus nykyisen monivuotisen rahoituskehyksen kanssa
              3.2.5. Ulkopuolisten tahojen osallistuminen rahoitukseen 
              3.3.    Arvioidut vaikutukset tuloihin
SÄÄDÖKSEEN
LIITTYVÄ RAHOITUSSELVITYS

1.                      
PERUSTIEDOT EHDOTUKSESTA/ALOITTEESTA 
1.1.                
Ehdotuksen/aloitteen nimi 

Neuvoston
päätös ITER-hankkeen lisätutkimusohjelmasta (2014–2018) 

1.2.                
Toimintalohko(t) toimintoperusteisessa johtamis- ja
budjetointijärjestelmässä (ABM/ABB)[16] 

-
XX XX ITER 

1.3.                
Ehdotuksen/aloitteen luonne

¨ Ehdotus/aloite liittyy uuteen toimeen. 
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[17]. 
ý Ehdotus/aloite
liittyy käynnissä olevan toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 

1.4.                
Tavoitteet
1.4.1.          
Komission monivuotinen strateginen tavoite
(monivuotiset strategiset tavoitteet), jonka (joiden) saavuttamista
ehdotus/aloite tukee 

ITER-hankkeen
lisätutkimusohjelman, jäljempänä ’ohjelma’, yleisenä tavoitteena on edistää
pitkällä aikavälillä energiajärjestelmän irtautumista hiilestä turvallisella,
tehokkaalla ja varmalla tavalla. Ohjelma edistää Eurooppa 2020 -strategian ja
Innovaatiounioni-lippulaivahankkeen tavoitteiden saavuttamista tukemalla
Euroopan korkean teknologian teollisuuden osallistumista Fusion for Energy
(F4E) -yhteisyrityksen hankintasopimuksiin, jolloin se voi hankkia uusia
taitoja ja tuotantovalmiuksia.

1.4.2.          
Erityistavoite (erityistavoitteet) sekä toiminto
(toiminnot) toimintoperusteisessa johtamis- ja budjetointijärjestelmässä: epäsuorat
toimet

Suoritetaan
Euratomin osuus ITER-organisaatioon ITER-laitteistojen rakentamista,
käyttämistä ja hyödyntämistä varten sekä ITERin liitännäistoimia varten.
Toiminto
(toiminnot) toimintoperusteisessa johtamis- ja budjetointijärjestelmässä: 

1.4.3.          
Erityistavoite (erityistavoitteet) sekä toiminto
(toiminnot) toimintoperusteisessa johtamis- ja budjetointijärjestelmässä: JRC:n
suorat toimet 

Ei
sovelleta.

1.4.4.          
Odotettavissa olevat tulokset ja vaikutukset

Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Lisätutkimusohjelman
tuloksena Eurooppa suorittaa oman osuutensa ITER-laitoksen onnistuneesta
rakentamisesta kansainvälisen yhteistyön puitteissa. Koska Eurooppa vastaa
hankkeen suurimmasta osuudesta (45 % rakennuskustannuksista), ohjelman
vaikutukset ovat suurimmat Euroopassa. Vaikutukset ovat sekä lyhytaikaisia
(Euroopan teollisuuden kilpailukykyhyödyt) että pitkäkestoisia (Euroopan
johtava asema fuusioenergian kaupallisessa hyödyntämisessä).
Hankkeella
on jo nyt myönteinen vaikutus teollisuuden kilpailukykyyn ja työpaikkojen
syntymiseen. Tämä johtuu ITER-toimien (korkean teknologian komponenttien ja
rakennusten hankinnat) luonteesta, sillä ne vaativat maa- ja vesirakentamisen
sekä kone-, sähkö-, materiaali- ja ydintekniikan alojen teollisten panostusten
yhdistämistä ennen kokemattomissa olosuhteissa. Yli kolme neljäsosaa Euratomin
kokonaispanostuksesta ITERiin johtaa sopimuksiin yksityisten yritysten kanssa.
Euroopassa suoraan ITER-toimien seurauksena syntyvien uusien työpaikkojen määrä
on huomattava, sillä suuri osa menoista kohdistuu tutkimus- ja kehitystöihin ja
teknisiin töihin, jotka ovat työvoimavaltaisempia kuin perinteinen
valmistusteollisuus.
Pitkällä
aikavälillä ITER tarjoaa Euroopan korkean teknologian teollisuudelle ja
rakennusalan yrityksille ainutlaatuisen tilaisuuden hankkia maailmanlaajuinen
kilpailuetu ja tulla johtavaksi toimijaksi ensimmäisen sukupolven
fuusiovoimalaitosten suunnittelussa ja tämän jälkeen niiden kansainvälisessä
kaupallistamisessa.

1.4.5.          
Tulos- ja vaikutusindikaattorit 

Selvitys siitä,
millaisin indikaattorein ehdotuksen/aloitteen toteuttamista seurataan
Euroopan
osuuden edistymistä ITERin rakentamisessa mitataan indikaattoreilla, jotka
kuvaavat, kuinka hyvin F4E on saavuttanut sille asetetut välitavoitteet. F4E on
eurooppalainen yhteisyritys, joka vastaa komponenttien hankinnasta ja niiden
toimittamisesta luontoissuorituksina ITERille hankkeen rakennusvaiheen aikana.
F4E
on määritellyt hankesuunnitelmassaan keskeiset välitavoitteet, jotka kattavat
sen kaikki hankintatoimet ITERin rakentamisen aikana. F4E:n yleissuunnitelmassa
ja vuotuisessa työohjelmassa määritellään aikataulu näiden välitavoitteiden
saavuttamiselle. Tietoja edistymisestä saadaan F4E:n hallintoneuvostolleen ja
EU:n neuvostolle säännöllisesti antamista raporteista.

1.5.                
Ehdotuksen/aloitteen perustelut
1.5.1.          
Tarpeet, joihin ehdotuksella/aloitteella vastataan
lyhyellä tai pitkällä aikavälillä 

Komissio
ehdotti 29. kesäkuuta 2011 antamassaan tiedonannossa Eurooppa 2020 ‑strategiaa
tukeva talousarvio, että EU:n rahoitus ITER-hankkeelle hoidetaan
monivuotisen rahoituskehyksen ulkopuolella vuoden 2013 jälkeen. Tämä ehdotus
toteutetaan lisätutkimusohjelmalla.

1.5.2.          
EU:n osallistumisesta saatava lisäarvo

ITERin
kaltaisen hankkeen riskien, kustannusten ja pitkäaikaisen luonteen vuoksi sitä
on mahdotonta toteuttaa pelkästään yksittäisten jäsenvaltioiden tai edes EU:n
toimin. Hankkeen toteuttamiseksi onkin ollut välttämätöntä luoda kansainvälinen
kehys. Tähän kansainväliseen hankkeeseen osallistumiseksi tarvitaan Euroopan
tason toimia, joilla jaetaan riskejä ja saadaan aikaan sellainen laajuus ja
mittakaavaedut, joihin ei muutoin päästäisi. 

1.5.3.          
Vastaavista toimista saadut kokemukset

JET-hanke
(Joint European Torus) on osoittanut, että suuren
fuusiotutkimusinfrastruktuurin rakentaminen ja käyttö Euratomin koordinoimana
on tehokasta ja maksimoi tieteelliset ja teolliset hyödyt. ITERin rakentaminen
on kuitenkin mittasuhteiltaan ennennäkemätön hanke ja vaatii maailmanlaajuista
yhteistyötä, jollaista ei ole aiemmin toteutettu.

1.5.4.          
Yhteensopivuus muiden kyseeseen tulevien välineiden
kanssa ja mahdolliset synergiaedut

Ohjelmassa
luodaan synergioita fuusiotutkimustoimien ja Horisontti 2020 -puiteohjelmaa
täydentävän Euratomin tulevan tutkimusohjelman kanssa ja täydennetään niitä. Näissä
puitteissa toteutetut toimet antavat erityisesti tärkeän tieteellisen panoksen
ITERin rakentamiseen ja käyttöön ja auttavat myös hallitsemaan hankkeeseen
liittyviä riskejä. Myös Euratomin vuosien 2012–2013 tutkimuspuiteohjelmassa
toteutettavien fuusiotutkimustoimien tulokset edistävät ohjelman toimia
merkittävällä tavalla.

1.6.                
Toiminnan ja sen rahoitusvaikutusten kesto 

ý Ehdotuksen/aloitteen
mukaisen toiminnan kesto on rajattu. 
–     
ý  Ehdotuksen/aloitteen
mukainen toiminta alkaa 1.1.2014 ja päättyy 31.12.2018.

–     
ý  Rahoitusvaikutukset alkavat
vuonna 2014 ja päättyvät vuonna 2026.
¨ Ehdotuksen/aloitteen
mukaisen toiminnan kestoa ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.

1.7.                
Hallinnointitapa (hallinnointitavat)[18] 

ý komissio hallinnoi
suoraan keskitetysti 
ý välillinen keskitetty
hallinnointi, jossa täytäntöönpanotehtäviä on
siirretty
–     
¨  toimeenpanovirastoille 
–     
ý  yhteisöjen perustamille
elimille[19] 
–     
¨  kansallisille
julkisoikeudellisille elimille tai julkisen palvelun tehtäviä hoitaville
elimille 
–     
¨  henkilöille, joille on
annettu tehtäväksi toteuttaa Euroopan unionista tehdyn sopimuksen V osaston
mukaisia erityistoimia ja jotka nimetään varainhoitoasetuksen 49 artiklan
mukaisessa perussäädöksessä 
¨ hallinnointi yhteistyössä jäsenvaltioiden kanssa 
¨ hajautettu hallinnointi yhteistyössä kolmansien maiden kanssa 
¨ hallinnointi yhteistyössä kansainvälisten järjestöjen kanssa (tarkennettava)
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset: 
Hallinnoinnista
vastaavat komission yksiköt ja ITERiä ja fuusioenergian kehittämistä varten
perustettu eurooppalainen yhteisyritys (”Fusion for Energy” – F4E). Komissio
edustaa Euratomia sekä ITER-organisaation että F4E:n korkean tason elimissä.

2.                      
HALLINNOINTI

Ohjelman
panee täytäntöön F4E, jonka kautta hoidetaan Euratomin osuus ITER-hankkeesta ja
muista ITERiin liittyvistä toimista, kuten Japanin kanssa toteutettavista
laajemman lähestymistavan toimista.
Komissio
on edustettuna F4E:n ja ITER-organisaation päätöksentekoelimissä.
Kansainvälisellä
tasolla komissio edustaa Euratomia ITER-organisaation päätöksentekoelimessä
ITER-neuvostossa ja osallistuu sen tieteellis-teknisen neuvoa-antavan komitean
(STAC) ja neuvoa-antavan hallintokomitean (MAC) työhön. 
F4E:n
hallinnoinnin ja johtamisen osalta komissio on Fusion for Energy
-yhteisyrityksen jäsen ja osallistuu Euratomin puolesta yhteisyrityksen
hallintoelimiin eli hallintoneuvostoon, hallitukseen, neuvoa-antavaan tekniseen
paneeliin, hallinto- ja rahoituskomiteaan ja työvaliokuntaan. 

2.1.                
Seuranta- ja raportointisäännöt

Käytössä
on seurantamenettely tuotosten mahdollisimman korkean laadun ja varojen
mahdollisimman tehokkaan käytön varmistamiseksi. Seuranta ja raportointi
perustuu F4E:n ja ITER-organisaation soveltamiin hallinto- ja
raportointisääntöihin, joissa edellytetään, että hallintoelimet hyväksyvät
kaikki keskeiset asiakirjat. Näiden elinten kautta komissio seuraa ja tarkistaa
asiakirjoja, joilla ohjataan ITER-hankkeen toteuttamiseen liittyviä toimia.
Näitä ovat muun muassa työohjelma, vuotuinen toimintakertomus,
hankesuunnitelmat, resurssienkäyttösuunnitelmat, henkilöstösuunnitelmat,
talousarviot ja tilit.
F4E
ottaa käyttöön hankkeen johtamis- ja raportointiprosessin, johon yhdennetään
kaikki hallintoneuvostolle raportointiin liittyvät näkökohdat.
Heinäkuun
12. päivänä 2010 annettujen neuvoston päätelmien (luonnos 11902/10 RECH 255 ATO
38 BUDGET 45; antaminen 11821/10 ADD 1) mukaisesti F4E raportoi kerran vuodessa
neuvostolle edistymisestä kulujen hillitsemistä ja säästöjä koskevan
suunnitelman toteutuksessa sekä yhteisyrityksen ja ITER-hankkeen toiminnan
tuloksista ja niiden johtamisesta. Se raportoi myös kerran vuodessa sen
vuosittaiseen talousarvioon otettujen toimien toteuttamisesta.
Fusion
for Energy on näiden neuvoston päätelmien johdosta nimennyt riippumattoman
asiantuntijan, joka arvioi hankkeen edistymistä laadittujen raporttien pohjalta
ja antaa vuosittain lausuntonsa F4E:n hallintoneuvostolle ja
kilpailukykyneuvostolle.
F4E
ja komissio ovat lisäksi allekirjoittaneet hallinnollisen sopimuksen, jossa
määritellään yksityiskohtaiset menettelyt ja ehdot, joita sovelletaan komission
siirtäessä yhteisön rahoitusosuuden F4E:lle.

2.2.                
Hallinnointi- ja valvontajärjestelmä

Komissio
on edustettuna ITER-organisaation päätöksentekoelimissä ja F4E:n
hallintoelimissä. 
Yhteisyrityksestä
vastaavan komission pääosaston yksiköt seuraavat ja tarkistavat kaikkia
ITER-hankkeen tehokkaan toteuttamisen kannalta tarpeellisia aloitteita, etenkin
varainhoitoon liittyviä aloitteita. 
Vuodesta
2012 alkaen komission sisäinen tarkastusyksikkö (IAS) toimii myös F4E:n
sisäisenä tarkastajana IAS:n pääosaston ja F4E:n sopimien menettelyjen
mukaisesti.
Myös
Euroopan petostentorjuntavirastolla (OLAF) on F4E:n ja sen henkilöstön suhteen
sama toimivalta kuin sillä on komission yksiköiden suhteen.
Fusion
for Energy -yhteisyrityksen hallinnoinnin osalta F4E:n hallintoneuvosto
hyväksyi toukokuun lopulla 2011 komission aloitteesta joukon toimenpiteitä,
joilla parannetaan F4E:n hallinnointia ja johtamista. Näihin toimenpiteisiin
sisältyy hallinto- ja rahoituskomitean perustaminen, joka antaa
hallintoneuvostolle kommentteja ja suosituksia hallinnollisista ja
rahoituskysymyksistä. Toimenpiteisiin sisältyvät myös hallintoneuvoston töitä
ja päätöksiä valmistelevan työvaliokunnan perustaminen sekä hallituksen roolin
tarkistaminen siten, että se keskittyy F4E:n alkupään hankintatoimiin. 
Lisäksi
hiljattain nimitetty pääjohtaja on ottanut 1. tammikuuta 2011 lähtien käyttöön
uuden organisaatiorakenteen. Uusi organisaatio on enemmän hankesuuntautunut, ja
sillä on vahva varainhoitoyksikkö.
F4E:n
taloushallintoa koskevat säännöt vastaavat komission varainhoitoasetusta ja
niihin sisältyvät komission hyväksymiä vaatimuksia vastaavat julkiset
hankintamenettelyt. F4E:n taloushallintoa koskevien sääntöjen mukaisesti sen
sopimuksiin sisältyvät tarvittavat määräykset F4E:n talousarvion käytön
valvonnasta. Tilintarkastustuomioistuimen antamien lausuntojen jälkeen F4E on
tarkistanut taloushallintoa koskevia sääntöjään tilintarkastustuomioistuimen
suositusten huomioon ottamiseksi.
F4E
on vastuussa hallintoneuvostolleen sekä Euroopan parlamentille, joka myöntää
vuosittain talousarvion toteuttamista koskevan vastuuvapauden neuvoston
suosituksen pohjalta. Lisäksi Euroopan tilintarkastustuomioistuin tarkastaa
F4E:n kahdesti vuodessa. Tilintarkastustuomioistuin antaa kertomuksen
komissiolle, neuvostolle ja Euroopan parlamentille osana vuosittaista
vastuuvapausmenettelyä. F4E:n ja ITERin yhteisten hallintotoimien (kuten
yhteisten hankintojen) osalta komissio varmistaa jatkossakin, että kumppaneiden
kirjanpitoa, sisäistä tarkastusta, tilintarkastusta ja julkisia hankintoja
koskevat menettelyt ovat sopusoinnussa EU:n sääntöjen ja vaatimusten kanssa.
Huomioon otetaan myös tilintarkastustuomioistuimen aiemmissa tarkastuksissa
antamat suositukset.

2.2.1.          
Sisäinen valvontakehys 

Sisäinen
valvontakehys perustuu seuraaviin tekijöihin:
1.
komission sisäisen valvonnan standardit, joita ITER-hankkeesta vastaava
pääosasto soveltaa tehdessään F4E:tä koskevia päätöksiä, etenkin varainhoitoon
liittyviä päätöksiä;
2.
sisäisen valvonnan standardit, jotka F4E ottaa käyttöön toteuttaakseen
järjestelmällisiä valvontatoimia ja seuratakseen niiden johdosta annettujen
suositusten noudattamista. F4E:hen tilapäisesti siirretty komission henkilöstö
on avustanut F4E:tä sisäisen valvonnan toimintasuunnitelman täytäntöönpanossa,
tarkastuslistojen laatimisessa, säännöllisen seurantamekanismin täytäntöönpanossa
ja talousarvion hallinnoinnissa;
3.
komission hankkeen kaikissa vaiheissa tekemä tekninen, taloudellinen ja
poliittinen arviointi F4E:n ja ITERin toimista;
4.
hankintojen ennakkotarkastukset sekä jälkitarkastukset. Riskejä arvioidaan
säännöllisesti ja töiden edistymistä ja resurssien kulutusta seurataan
säännöllisesti määriteltyjen tavoitteiden ja indikaattoreiden pohjalta.
2.2.2.     Odotettu väärinkäytösten riski

F4E:hen
liittyy sen toimien luonteesta johtuva taloudellinen riski (suuret ja
monimutkaiset luontoissuorituksina tehtävät hankinnat, joihin liittyy suuri
tekninen riski). Käyttöön on otettu toimenpiteitä, joilla F4E:n toimintaa
voidaan seurata ja valvoa paremmin. Myös F4E:n rakenteen uudelleenorganisoinnin
pitäisi parantaa tilannetta. 
Komissio
aikoo jatkossakin määritellä tämän hankkeen toteuttamiseen liittyviä riskejä,
etenkin kustannusten osalta, ja toteuttaa parhaaksi katsomiaan toimenpiteitä
riskien hallitsemiseksi ja lieventämiseksi. 
2.3.        Toimenpiteet petosten ja
sääntöjenvastaisuuksien ehkäisemiseksi
ITER-hankkeen
toteuttamisesta ja talousarviosta vastaava komission pääosasto torjuu petoksia
määrätietoisesti hankkeen toteutuksen kaikissa vaiheissa komission
petostentorjuntastrategian mukaisesti, KOM(2011)376, 24.6.2011.
F4E
vastaa sopimusten, avustusten ja niihin liittyvien maksujen hallinnollisesta
seurannasta. Komissio ja F4E kiinnittävät erityistä huomiota kustannusten
hillitsemiseen.
Komissio
ja yhteisyritys ottavat huomioon Euroopan unionin taloudelliset edut etenkin
Euroopan yhteisöjen taloudellisten etujen suojaamisesta 18 päivänä joulukuuta
1995 annetun neuvoston asetuksen (EY, Euratom) N:o 2988/95 ja
varainhoitoasetuksen 53 artiklan a alakohdan mukaisesti. 
Ne
varmistavat asianmukaisin toimenpitein, että tämän päätöksen mukaisesti rahoitettavia
toimia toteutettaessa unionin taloudellisia etuja suojataan petoksia, lahjontaa
ja muuta laitonta toimintaa ehkäisevillä toimenpiteillä, tehokkailla
tarkastuksilla ja, jos sääntöjenvastaisuuksia havaitaan, perimällä
aiheettomasti maksetut määrät takaisin sekä soveltuvin osin käyttämällä
tehokkaita, oikeasuhteisia ja ennalta ehkäiseviä seuraamuksia.
Fusion
for Energy on alkanut kehittää jälkitarkastusstrategiaa, joka pannaan
täytäntöön vuonna 2012. Strategia on tärkein valvontaväline, jolla arvioidaan
tilien perustana olevien toimien laillisuutta ja asianmukaisuutta.
Euroopan
petostentorjuntavirastolla (OLAF) on F4E:n ja sen henkilöstön suhteen sama
toimivalta kuin sillä on komission yksiköiden suhteen. 
OLAF
voi 11 päivänä marraskuuta 1996 annetussa neuvoston asetuksessa (Euratom, EY)
N:o 2185/96 säädettyjen menettelyjen mukaisesti tehdä niihin talouden
toimijoihin kohdistuvia paikalla suoritettavia todentamisia ja tarkastuksia,
joille on suoraan tai välillisesti myönnetty EU:n rahoitusta, selvittääkseen,
onko avustussopimukseen tai ‑päätökseen taikka unionin rahoitusta
koskevaan sopimukseen liittynyt unionin taloudellisia etuja vahingoittavia
petoksia, lahjontaa tai muuta laitonta toimintaa.
3.           EHDOTUKSEN/ALOITTEEN ARVIOIDUT RAHOITUSVAIKUTUKSET 
3.1.        Kyseeseen tulevat monivuotisen rahoituskehyksen otsakkeet ja menopuolen
budjettikohdat 
·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Moniv. rahoitus­kehyksen otsake: || Budjettikohta || Määräraha­laji || Rahoitusosuudet 
 Numero: 08 01 xx || JM/EI-JM[20] || EFTA-mailta[21] || ehdokas-mailta[22] || kolman­silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet 
 Moniv. rahoitus­kehyksen ulko­puolella || 08 01 04 40 Fusion For Energy || EI-JM || EI || EI || KYLLÄ || KYLLÄ 
·      Uudet perustettaviksi esitetyt budjettikohdat

Monivuotisen
rahoituskehyksen otsakkeiden ja budjettikohtien mukaisessa järjestyksessä
 Moniv. rahoitus­kehyksen otsake || Budjettikohta || Määräraha­laji || Rahoitusosuudet 
 Monivuotisen rahoituskehyksen ulkopuolella || JM/EI-JM || EFTA-mailta || ehdokas­mailta || kolman­silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet 
 H1/Moniv. rahoitus­kehyksen ulko­puolella || 08 01 XX 01 Henkilöstöön liittyvät menot* 08 01 XX 02 Ulkopuoliseen henkilöstöön liittyvät menot* 08 01 XX 03 Muut hallintomenot* 08 06 01 xx ITERiin liittyvät menot || JM/EI-JM || EI || EI || KYLLÄ || KYLLÄ 
* Budjettikohdan tarkka numero määritellään
myöhemmin.
3.2.        Arvioidut vaikutukset menoihin 
3.2.1.     Yhteenveto arvioiduista vaikutuksista menoihin

Käypinä hintoina – milj. euroa (kolmen desimaalin
tarkkuudella)
   ||   || Monivuotisen rahoituskehyksen ulkopuolella 
   ||   ||   || Vuosi 2014[23] || Vuosi 2015 || Vuosi 2016 || Vuosi 2017 || Vuosi 2018 || >2018 || YHTEENSÄ || 
  Toimintamäärärahat monivuotisen rahoituskehyksen ulkopuolella ||   ||   ||   ||   ||   ||   ||   ||
 Budjettikohdan numero 08 06 01 xx ITER || Sitoumukset || (1) || 897,230 || 631,578 || 285,383 || 282,081 || 253,262 || - || 2 349,534 ||
 Maksut || (2) || 107,000 || 306,140 || 405,263 || 304,368 || 353,455 || 873,308 || 2 349,534 || 
 ITER-ohjelman määrärahoista katettavat hallintomäärärahat[24] ||   ||   ||   ||   ||   ||   ||   ||
 Budjettikohdan numero 08 01 04 40 F4E:n henkilöstö ||   || (3) || 43,000 || 43,860 || 44,737 || 45,632 || 46,545 || - || 223,774 ||
 Monivuotisen rahoituskehyksen ulkopuoliset määrärahat YHTEENSÄ || Sitoumukset || =1+1a +3 || 940,230 || 675,438 || 330,120 || 327,713 || 299,807 ||   || 2 573,308 || 
 Maksut || =2+2a +3 || 150,000 || 350,000 || 450,000 || 350,000 || 400,000 || 873,308 || 2 573,308 || 
   ||   || Otsake 1 
 PO:   ||   ||   || Vuosi 2014[25] || Vuosi 2015 || Vuosi 2016 || Vuosi 2017 || Vuosi 2018 || >2018 || YHTEENSÄ 
  Toimintamäärärahat ||   ||   ||   ||   ||   ||   ||   
 Budjettikohdan numero || Sitoumukset || (1) ||   ||   ||   ||   ||   ||   ||   
 Maksut || (2) ||   ||   ||   ||   ||   ||   ||   
 Budjettikohdan numero || Sitoumukset || (1a) ||   ||   ||   ||   ||   ||   ||   
 Maksut || (2a) ||   ||   ||   ||   ||   ||   ||   
 Tiettyjen ohjelmien määrärahoista katettavat hallintomäärärahat[26] ||   ||   ||   ||   ||   ||   ||   
 Budjettikohdan numero 08 01 XX 01 08 01 XX 02 08 01 XX 03 ||   || (3) || 6,350 0,960 2,559 || 6,477 0,979 2,610 || 6,606 0,999 2,662 || 6,738 1,019 2,715 || 6,874 1,039 2,769 ||   || 33,045 4,996 13,315 
 Määrärahat YHTEENSÄ || Sitoumukset || =1+1a +3 || 9,869 || 10,066 || 10,267 || 10,472 || 10,682 ||   || 51,356 
 Maksut || =2+2a +3 || 9,869 || 10,066 || 10,267 || 10,472 || 10,682 ||   || 51,356 
  Toimintamäärärahat YHTEENSÄ || Sitoumukset || (4) || 0 || 0 || 0 || 0 || 0 ||   || 0 
 Maksut || (5) ||   ||   ||   ||   ||   ||   ||   
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 1 a kuuluvat määrärahat YHTEENSÄ || Sitoumukset ||   ||   ||   ||   ||   ||   ||   ||   
 Maksut ||   ||   ||   ||   ||   ||   ||   ||   
Jos ehdotuksella/aloitteella on vaikutuksia useampaan
otsakkeeseen: Ei sovelleta.
milj. euroa (kolmen desimaalin tarkkuudella)
   ||   ||   || Vuosi 2014[27] || Vuosi 2015 || Vuosi 2016 || Vuosi 2017 || Vuosi 2018 || >2018 || YHTEENSÄ 
 Otsakkeeseen 1 kuuluvat ja monivuotisen rahoituskehyksen ulkopuoliset määrärahat YHTEENSÄ || Sitoumukset   || 950,099 || 685,504 || 340,387 || 338,185 || 310,489 ||   || 2 624,664 
 Maksut || 159,869 || 360,066 || 460,267 || 360,472 || 410,682 || 873,308 || 2 624,664 
3.2.2.     Arvioidut vaikutukset toimintamäärärahoihin 
–     
¨  Ehdotus/aloite ei edellytä
toimintamäärärahoja. 
–     
ý  Ehdotus/aloite edellyttää
toimintamäärärahoja seuraavasti:
Maksusitoumusmäärärahat, milj. euroa (kolmen
desimaalin tarkkuudella)
 Tavoitteet ja tuotokset   ò ||   ||   || 2014 || 2015 || 2016 || 2017 || 2017+2018 || 2019 || 2020 || YHTEENSÄ 
 TUOTOKSET 
 Tyyp­pi[28] || Keski-määr. kus­tan-nukset || Lukumäärä || Kus-tannus || Lukumäärä || Kus-tannus || Lukumäärä || Kus-tannus || Lukumäärä || Kus-tannus || Lukumäärä || Kus-tannus || Lukumäärä || Kus-tan-nus || Lukumäärä || Kus-tan-nus || Luku­määrä yhteen­sä || Kustan­nukset yhteensä 
 ERITYISTAVOITE 1[29]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - tuotos* ||   ||   || 1 || 897,230 || 1 || 631,578 || 1 || 285,383 || 1 || 282,081 || 1 || 253,262 ||   ||   ||   ||   || 5 || 2 349,534 
 Välisumma erityistavoite 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KUSTANNUKSET YHTEENSÄ || 1 || 897,230 || 1 || 631,578 || 1 || 285,383 || 1 || 282,081 || 1 || 253,262 ||   ||   ||   ||   || 5 || 2 349,534 
* ITER-hankkeen tuotoksena on F4E:n
(Barcelonan toimisto) vuotuinen toimintakertomus, jossa kuvataan hankkeen
etenemistä.
3.2.3.     Arvioidut vaikutukset hallintomäärärahoihin
3.2.3.1.  Yhteenveto 
–     
¨  Ehdotus/aloite ei edellytä
hallintomäärärahoja. 
–     
ý  Ehdotus/aloite edellyttää
hallintomäärärahoja seuraavasti:
milj. euroa (kolmen
desimaalin tarkkuudella)
   || Vuosi 2014[30] || Vuosi 2015 || Vuosi 2016 || Vuosi 2017 || Vuosi 2018 || YHTEENSÄ 
 Monivuotisen rahoituskehyksen OTSAKE 1 ||   ||   ||   ||   ||   ||   
 Henkilöresurssit: ohjelman toteuttaminen || 7,310 || 7,456 || 7,605 || 7,757 || 7,913 || 38,041 
 Muut hallintomenot || 2,559 || 2,610 || 2,662 || 2,715 || 2,769 || 13,315 
 Monivuotisen rahoituskehyksen OTSAKE 1, välisumma || 9,869 || 10,066 || 10,267 || 10,472 || 10,682 || 51,356 
 Monivuotisen rahoituskehyksen ulkopuolella ||   ||   ||   ||   ||   ||   
 Henkilöresurssit || 33,996 || 34,676 || 35,369 || 36,077 || 36,798 || 176,916 
 Muut hallintomenot* || 9,004 || 9,184 || 9,368 || 9,555 || 9,747 || 46,858 
   ||   ||   ||   ||   ||   ||   
* Arvioidut määrät.
 YHTEENSÄ || 52,869 || 53,926 || 55,004 || 56,104 || 57,227 || 275,130 
3.2.3.2.  Henkilöresurssien arvioitu tarve 
–     
¨  Ehdotus/aloite ei edellytä
henkilöresursseja. 
–     
ýEhdotus/aloite edellyttää henkilöresursseja seuraavasti:
arvio kokonaislukuina (tai enintään yhden
desimaalin tarkkuudella)
   || Vuosi 2014[31] || Vuosi 2015 || Vuosi 2016 || Vuosi 2017 || Vuosi 2018 || YHTEENSÄ 
 ||  ITER-hankkeen henkilöstötaulukkoon sisältyvät virat/toimet (virkamiehet ja väliaikaiset toimihenkilöt), jotka sisällytetään ITERin omaan henkilöstötaulukkoon otsakkeessa 1 
 päätoimipaikassa || 50 || 50 || 50 || 50 || 50 || 50 
   ||   ||   ||   ||   ||   ||   
   ||   ||   ||   ||   ||   ||   
   ||   ||   ||   ||   ||   ||   
 ||  ITER-hankkeen ulkopuolinen henkilöstö (kokoaikaiseksi muutettuna)[32] otsakkeessa 1 || 
 Sopimussuhteiset toimihenkilöt, vuokrahenkilöstö ja kansalliset asiantuntijat || 15 || 15 || 15 || 15 || 15 || 15 
   ||   ||   ||   ||   ||   ||   
 08 01 04 40[33] || - päätoimipaikassa[34] ||   ||   ||   ||   ||   ||   
 - yhteisyritys ITER-F4E (Barcelona) (*) || 422 || 422 || 422 || 422 || 422 || 422 
 XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   
 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   
 Muu budjettikohta (mikä?) ||   ||   ||   ||   ||   ||   
 YHTEENSÄ || 487 || 487 || 487 || 487 || 487 || 487 
XX viittaa
kyseessä olevaan toimintalohkoon eli talousarvion osastoon.
Henkilöresurssien tarve katetaan toimen
hallinnointiin jo osoitetulla tutkimuksen pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
ITER-hankkeen
toteuttamisesta aiheutuvien hallintokustannusten (henkilöstö mukaan lukien)
(F4E-yhteisyrityksen toiminta-avustuksen ulkopuolella) olisi noudatettava itse
ITER-ohjelman toimintamäärärahoja.
(*) Vuoden 2012 talousarvion kohdasta 08.01 04 40
rahoitetut 422 kokoaikaiseksi muutettua tointa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Päätoimipaikassa työskentelevä henkilöstö vastaa sekä Barcelonassa sijaitsevan hallinnointiviraston (F4E) toimien että niiden ITER-hankkeen toimien määrittelystä ja toteuttamisen seurannasta, joissa komissio edustaa eurooppalaisia kumppaneita. Barcelonassa sijaitsevassa hallinnointivirastossa (F4E) työskentelevä henkilöstö vastaa Euroopan osuudesta 27. maaliskuuta 2007 tehdyssä neuvoston päätöksessä 2007/198/Euratom vahvistettuun kansainvälisen ITER-organisaation työsuunnitelmaan liittyvissä hankinnoissa, urakkasopimuksissa ja talousarvion toteuttamisessa. 
 Ulkopuolinen henkilöstö 
3.2.4.     Yhteensopivuus nykyisen monivuotisen rahoituskehyksen kanssa 
–     
¨  Ehdotus/aloite on nykyisen monivuotisen
rahoituskehyksen mukainen.
–     
¨  Ehdotus/aloite edellyttää
rahoituskehyksen asianomaisen otsakkeen rahoitussuunnitelman muuttamista.
Selvitys rahoitussuunnitelmaan tarvittavista
muutoksista, mainittava myös kyseeseen tulevat budjettikohdat ja määrät
–     
¨  Ehdotus/aloite edellyttää
joustovälineen varojen käyttöön ottamista tai monivuotisen rahoituskehyksen
tarkistamista[35].
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät
3.2.5.     Ulkopuolisten tahojen osallistuminen rahoitukseen 
–     
Ehdotuksen/aloitteen rahoittamiseen ei osallistu
ulkopuolisia tahoja. 
–     
ý Ehdotuksen/aloitteen
rahoittamiseen osallistuu ulkopuolisia tahoja seuraavasti (arvio)*:
määrärahat, milj. euroa (kolmen desimaalin tarkkuudella)
   || Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || Yhteensä 
 Rahoitukseen osallistuva taho ||   ||   ||   ||   ||   ||   ||   ||   
 Yhteisrahoituksella katettavat määrärahat YHTEENSÄ ||   ||   ||   ||   ||   ||   ||   ||   
* Ulkopuoliset tahot voivat osallistua
ohjelman rahoitukseen (kolmansien maiden ja Euratomin välisen
yhteistyösopimuksen perusteella), mutta rahoituksen määrää ei vielä tiedetä.
3.3.        Arvioidut vaikutukset tuloihin 
–     
¨  Ehdotuksella/aloitteella ei
ole vaikutuksia tuloihin.
–     
ý  Ehdotuksella/aloitteella on
vaikutuksia tuloihin seuraavasti:
¨         vaikutukset omiin varoihin 
ý         vaikutukset sekalaisiin tuloihin 
milj. euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus[36]   
 Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
 Momentti XXXX ||   ||   ||   ||   ||   ||   ||   ||   
Vastaava(t) menopuolen
budjettikohta (budjettikohdat) käyttötarkoitukseensa sidottujen sekalaisten
tulojen tapauksessa:
08 01 04 40, 08 06 01
Selvitys tuloihin
kohdistuvan vaikutuksen laskentamenetelmästä
Ohjelma
rahoitetaan jäsenvaltioiden osuuksilla käyttäen kunkin jäsenvaltion
bruttokansantuloon sovellettavaa keräämisastetta, joka on määritelty Euroopan
unionin yleiseen talousarvioon maksettavien bruttokansantuloon perustuvien
omien varojen laskemiseksi. Osuudet suoritetaan Euroopan unionin yleiseen
talousarvioon ja niitä pidetään ohjelman ulkoisina käyttötarkoitukseensa
sidottuina tuloina Euroopan unionin yleiseen talousarvioon sovellettavasta
[uudesta varainhoitoasetuksesta] annetun Euroopan parlamentin ja neuvoston
asetuksen (EU) N:o XXXX/2012 18 artiklan mukaisesti.
[1]               Alkuperäiseltä
nimeltään ”International Thermonuclear Experimental Reactor” eli kansainvälinen
lämpöydinkoereaktori. 
[2]           EUVL L 358, 16.12.2006, s. 62.
[3]               EUVL L
246, 21.9.2007, s. 34.
[4]               EUVL
L 90, 30.3.2007, s. 58.
[5]               KOM(2011)
500 lopullinen, 29.6.2011.
[6]               KOM(2011)
48.
[7]               EUVL
C , s..
[8]               EUVL
C , s..
[9]               EUVL L
358, 16.12.2006, s. 62.
[10]             EUVL L 90,
30.3.2007, s. 58.
[11]             EUVL L 246,
21.9.2007, s. 34.
[12]             EUVL C 139,
14.6.2006, s. 1.
[13]             KOM(2011)
500 lopullinen.
[14]             EUVL
L 
[15]             Neuvoston
päätös 2007/198/Euratom, tehty 27 päivänä maaliskuuta 2007, eurooppalaisen
yhteisyrityksen perustamisesta ITERiä ja fuusioenergian kehittämistä varten
sekä etujen myöntämisestä perustettavalle yhteisyritykselle.
[16]             ABM: toimintoperusteinen johtaminen; ABB: toimintoperusteinen
budjetointi.
[17]             Sellaisina
kuin nämä on määritelty varainhoitoasetuksen 49 artiklan 6 kohdan a
ja b alakohdassa.
[18]             Kuvaukset eri hallinnointitavoista ja viittaukset varainhoitoasetukseen
ovat saatavilla budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html.
[19]             Sellaisina
kuin nämä on määritelty varainhoitoasetuksen 185 artiklassa.
[20]             JM
= jaksotetut määrärahat; EI-JM = jaksottamattomat määrärahat.
[21]             EFTA:
Euroopan vapaakauppaliitto. 
[22]             Ehdokasmaat
ja soveltuvin osin Länsi-Balkanin mahdolliset ehdokasmaat.
[23]             Vuosi
n on ehdotuksen/aloitteen toteutuksen aloitusvuosi.
[24]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[25]             Vuosi
n on ehdotuksen/aloitteen toteutuksen aloitusvuosi.
[26]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[27]             Vuosi
n on ehdotuksen/aloitteen toteutuksen aloitusvuosi.
[28]             Tuotokset
ovat tuloksena olevia tuotteita ja palveluita (esim. rahoitettujen
opiskelijavaihtojen määrä tai rakennetut tiekilometrit).
[29]             Kuten
kuvattu kohdassa 1.4.2 ”Erityistavoitteet”.
[30]             Vuosi
n on ehdotuksen/aloitteen toteutuksen aloitusvuosi.
[31]             Vuosi
n on ehdotuksen/aloitteen toteutuksen aloitusvuosi.
[32]             Sopimussuhteiset
toimihenkilöt, vuokrahenkilöstö, nuoremmat asiantuntijat EU:n ulkopuolisissa
edustustoissa, paikalliset toimihenkilöt ja kansalliset asiantuntijat. 
[33]             Toimintamäärärahoista
katettavan ulkopuolisen henkilöstön enimmäismäärä (entiset BA-budjettikohdat).
[34]             Etenkin
rakennerahastot, Euroopan maaseudun kehittämisen maatalousrahasto
(maaseuturahasto) ja Euroopan kalatalousrahasto.
[35]             Katso
toimielinten sopimuksen 19 ja 24 kohta.
[36]             Perinteiset
omat varat (tulli- ja sokerimaksut) on ilmoitettava nettomääräisinä eli
bruttomäärästä on vähennettävä kantokuluja vastaava 25 prosentin osuus.